CELEX: 62014CA0226
Language: da
Date: 2016-06-02 00:00:00
Title: Forenede sager C-226/14 og C-228/14: Domstolens dom (Første Afdeling) af 2. juni 2016 — Eurogate Distribution GmbH mod Hauptzollamt Hamburg-Stadt (sag C-226/14) og DHL Hub Leipzig GmbH mod Hauptzollamt Braunschweig (sag C-228/14) (anmodning om præjudiciel afgørelse fra Finanzgericht Hamburg — Tyskland) (Præjudiciel forelæggelse — merværdiafgift — toldoplagsprocedure — proceduren for ekstern forsendelse — toldskyld, der opstår som følge af misligholdelse af en forpligtelse — merværdiafgiftens forfald)

8.8.2016   
            
            
               DA
            
            
               Den Europæiske Unions Tidende
            
            
               C 287/2
            
         Domstolens dom (Første Afdeling) af 2. juni 2016 — Eurogate Distribution GmbH mod Hauptzollamt Hamburg-Stadt (sag C-226/14) og DHL Hub Leipzig GmbH mod Hauptzollamt Braunschweig (sag C-228/14) (anmodning om præjudiciel afgørelse fra Finanzgericht Hamburg — Tyskland)
   (Forenede sager C-226/14 og C-228/14) (1)
   
   ((Præjudiciel forelæggelse - merværdiafgift - toldoplagsprocedure - proceduren for ekstern forsendelse - toldskyld, der opstår som følge af misligholdelse af en forpligtelse - merværdiafgiftens forfald))
   (2016/C 287/03)
   Processprog: tysk
   
      Den forelæggende ret
   
   Finanzgericht Hamburg
   
      Parter i hovedsagen
   
   
      Sagsøgere: Eurogate Distribution GmbH (sag C-226/14) og DHL Hub Leipzig GmbH (sag C-228/14)
   
      Sagsøgte: Hauptzollamt Hamburg-Stadt (sag C-226/14) og Hauptzollamt Braunschweig (sag C-228/14)
   
      Konklusion
   
   
               1)
            
            
               Artikel 7, stk. 3, i Rådets sjette direktiv 77/388/EØF af 17. maj 1977 om harmonisering af medlemsstaternes lovgivning om omsætningsafgifter — Det fælles merværdiafgiftssystem: ensartet beregningsgrundlag, som ændret ved Rådets direktiv 2004/66/EF af 26. april 2004, skal fortolkes således, at der ikke skal betales merværdiafgift af varer, der er blevet genudført som ikke-fællesskabsvarer, såfremt disse varer ikke er ophørt med at være dækket af en af de toldordninger, der er omhandlet i denne bestemmelse, på tidspunktet for deres genudførsel, men er fraført disse ordninger på grund af denne genudførsel, og dette gælder, selv hvis der er opstået en toldskyld udelukkende på grundlag af artikel 204 i Rådets forordning (EØF) nr. 2913/92 af 12. oktober 1992 om indførelse af en EF-toldkodeks, som ændret ved Europa-Parlamentets og Rådets forordning (EF) nr. 648/2005 af 13. april 2005.
            
         
               2)
            
            
               Artikel 236, stk. 1, i forordning nr. 2913/92, som ændret ved forordning nr. 648/2005, sammenholdt med bestemmelserne i Rådets direktiv 2006/112/EF af 28. november 2006 om det fælles merværdiafgiftssystem, skal fortolkes således, at i en situation som den i hovedsagen omhandlede findes der ikke nogen merværdiafgiftspligtig person, idet merværdiafgiften på varer, der er blevet genudført som ikke-fællesskabsvarer, ikke skyldes, når disse varer ikke er udført fra de i dette direktivs artikel 61 omhandlede toldordninger, og dette gælder, selv hvis der er opstået en toldskyld udelukkende på grundlag af artikel 204 i forordning nr. 2913/92, som ændret ved forordning nr. 648/2005. Denne forordnings artikel 236 skal fortolkes således, at den ikke kan finde anvendelse i situationer vedrørende godtgørelse af merværdiafgift.
            
         
      (1)  EUT C 303 af 8.9.2014.